L 330/44 Den Europæiske Unions Tidende 15.11.2014 RÅDETS GENNEMFØRELSESAFGØRELSE af 7. november 2014 om forlængelse af anvendelsen af gennemførelsesafgørelse 2011/335/EU om bemyndigelse af Republikken Litauen til at anvende en foranstaltning, der fraviger artikel 287 i direktiv 2006/112/EF om det fælles merværdiafgiftssystem (2014/795/EU) RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, under henvisning til Rådets direktiv 2006/112/EF af 28. november 2006 om det fælles merværdiafgiftssystem (!) (»momsdirektivet«), særlig artikel 395, stk. 1, under henvisning til forslag fra Europa-Kommissionen, og ud fra følgende betragtninger: (1) — Ved brev registreret i Kommissionens Generalsekretariat den 16. maj 2014 anmodede Litauen om tilladelse til at indføre en foranstaltning, som fraviger artikel 287, nr. 11, i momsdirektivet, med henblik på at fritage visse afgiftspligtige personer, hvis årlige omsætning ikke overstiger modværdien i national valuta af 45 000 EUR efter omregningskursen på dagen for landets tiltrædelse af Unionen (»foranstaltningen«). Foranstaltningen ville fritage disse afgiftspligtige personer for nogle af eller alle de forpligtelser i forbindelse med merværdiafgift (»moms«), som er omhandlet i afsnit XI, kapitel 2-6, i momsdirektivet. (2) — Ved brev af 6. juni 2014 underrettede Kommissionen de øvrige medlemsstater om Litauens anmodning. Ved brev af 12. juni 2014 meddelte Kommissionen Litauen, at den rådede over alle nødvendige oplysninger for at kunne vurdere anmodningen. (3) — Medlemsstaterne kan i forvejen gøre brug af en særlig ordning for små virksomheder i henhold til afsnit XII i momsdirektivet. Den forlængede foranstaltning fraviger kun afsnit XII i momsdirektivet på den måde, at den særlige ordnings tærskel for den afgiftspligtige persons årlige omsætning er højere end den, der gælder for Litauen efter momsdirektivets artikel 287, nr. 11, og som er 29 000 EUR. (4) — Ved Rådets gennemførelsesafgørelse 2011/335/EU (?) fik Litauen tilladelse til som en fravigelsesforanstaltning indtil den 31. december 2014 at indrømme afgiftsfritagelse til afgiftspligtige personer, hvis årlige omsætning ikke overstiger 45 000 EUR. Da denne tærskel har medført en begrænsning af momsmæssige forpligtelser for mindre virksomheder, bør Litauen indrømmes tilladelse til at forlænge foranstaltningen for endnu en begrænset periode. Afgiftspligtige personer kan stadig vælge de normale momsordninger. (5) — Ifølge Litauens oplysninger vil forlængelsen af fravigelsen kun have en ubetydelig indvirkning på de samlede afgiftsindtægter fra det endelige forbrug. (6) — Fravigelsen får ingen indvirkning på EU's egne indtægter fra moms — VEDTAGET DENNE AFGØRELSE: Artikel 1 I artikel 2, stk. 2, i gennemførelsesafgørelse 2011/335/EU ændres datoen »den 31. december 2014« til »den 31. december 2017«. Artikel 2 Denne afgørelse anvendes fra den 1. januar 2015. () EUTL 347 af 11.12.2006, s. 1. (?) Rådets gennemførelsesafgørelse 2011/335/EU af 30. maj 2011 om bemyndigelse af Republikken Litauen til at anvende en foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 150 af 9.6.2011, s. 6).